လှေမျော လှေနှင့်လိုက်၊ ငွေမျော ငွေနှင့်လိုက်

လှေမျော လှေနှင့်လိုက်၊ ငွေမျော ငွေနှင့်လိုက် သည် မြန်မာဆိုရိုးစကား ဖြစ်သည်။ အဓိပ္ပာယ် “လှေမျော လှေနှင့်လိုက်၊ ငွေမျော ငွေနှင့်လိုက်” ဆိုသည်မှာ စီးပွားရေးလုပ်ငန်းများတွင် အရှုံးပေါ်လာပါက မည်သို့ ရင်ဆိုင်ဖြေရှင်းသင့်ကြောင်းကို ဖော်ပြသော ဆိုရိုးစကားဖြစ်သည်။ “လှေမျော လှေနှင့်လိုက်” ဆိုသည်မှာ “လှေမျော” (လှေ ရေတွင် မျောပါသွားလျှင်) “လှေနှင့်လိုက်” (အခြားလှေဖြင့် လိုက်လံဆယ်ယူရခြင်း) ဟု ဆိုလိုသည်။ “ငွေမျော ငွေနှင့်လိုက်” ဆိုသည်မှာ “ငွေမျော” (ငွေကြေး အရှုံးပေါ်လျှင်) “ငွေနှင့်လိုက်” (ငွေရင်းငွေနှီး ထပ်မံစိုက်ထုတ်၍ ပြန်လည်ရရှိအောင် ကြိုးစားခြင်း) ဟု ဆိုလိုသည်။ ဆိုလိုသည်မှာ စီးပွားရေးလုပ်ငန်းများတွင် အရှုံးပေါ်လာပါက လက်လျှော့အရှုံးမပေးဘဲ ငွေရင်းငွေနှီး ထပ်မံစိုက်ထုတ်၍ ပြန်လည် အမြတ်ရရှိအောင် ကြိုးစားသင့်ကြောင်းကို ဖော်ပြသည်။ ဤဆိုရိုးစကားသည် စွန့်လွှတ်ဝံ့သော စိတ်ဓာတ်နှင့် ဇွဲရှိမှု၏ အရေးပါမှုကို ဖော်ပြသည်။ ကိုးကားချက်များ "လောင်းကစားသမားဟူသည် လက်ကြီးစမြဲ။ သူတို့က လှေမျောလျှင် လှေနှင့်လိုက်၊ ငွေမျောလျှင် ငွေနှင့်လိုက် ပမာစကားကို လက်ကိုင်ပြုစမြဲ။" [၁၃၄၉] နတ်ကတော်။ ၃၃။ ကိုးကား Category:မြန်မာဆိုရိုးစကားများ